b'\n_START_ARTICLE_\nHomilie\n_START_PARAGRAPH_\nHomilie\xc2\xa0er en preken over en bibelsk tekst med kommentarer og anvendelser og som holder seg n\xc3\xa6rt til den teksten den handler om. En homilie er direkte tekstualiserende,\xc2\xa0til forskjell fra den tematiske prekenen, som er en videreutvikling av den oldkirkelige homilien. _NEWLINE_En homiliebok eller homiliarium er en samling prekner fra kirkefedrenes skrifter, ment til \xc3\xa5 leses opp som utdypning av teksten. Det\xc2\xa0finnes et stort antall slike fra middelalderen.'